open-index/open-wikipedia-markdown huggingface dataset:
Adomas Bitė

**Adomas Bitė** (kartais – **Bitis**) (1836 m. Belazariškis, Raseinių apskritis – 1884 m. sausio 10 d. Poitiers) – 1863 m. sukilimo dalyvis.

## Biografija
Gimė valstiečiu, pasak. Vaižganto, mokslų nebuvo ėjęs, tačiau pramokęs staliaus amato keliaudavo statydamas trobas. Turėjęs šokios tokios įtakos, todėl dar iki sukilimo kalintas.

1863 m. kovo mėn. įstojo į Tomo Kušleikos būrį. Su Mamertu Gedgaudu buvo pasiųstas į Šiaulių apskritį rinkti ginklų ir savanorių. Vėliau priklausė M. Gedgaudo būriui. 1863 m. balandžio 28 d. dalyvavo kautynėse netoli Krakių ir Lenčių (Krakių valsčius), birželio 20 d. – prie Žaiginio. M. Gedgaudui 1863 m. birželio 18 d. patekus į nelaisvę vadovavo būriui. Rugpjūčio 15 d. kovėsi prie Mažuolių, rugsėjo 8 d. – prie Žąsaičių, rugsėjo 11 d. – prie Budrių, spalio 27 d. – prie Notiniškių Šiaulių apskrityje. 1863 m. pabaigoje (ar 1864 m. pradžioje) palikęs būrį V. Povilanskiui išvyko į Prancūziją parūpinti ginklų ir užsienio valstybių pagalbos, bet, sukilimui pralaimėjus, nebegrįžo. Gyveno Paryžiuje. Dalyvavo Paryžiaus komunos kovose.  Vėliau gyveno Poitiers, ten ir mirė. Palaidotas Pierre Levée kapinėse, kapas neišlikęs.

## Šaltiniai

## Literatūra
* Adomas Bitė – Žemaitijos legenda / Mindaugas Stakutis, Rima Rinkevičienė. – Vilnius: BALTO print, 2020. – 96 p.: iliustr. – ISBN 978-609-8193-32-9
Bagdonavičius

* Algirdas Bagdonavičius (g. 1977 m.) – operos dainininkas, pedagogas;
* Antanas Bagdonavičius (1938–2024) – irkluotojas;
* Gerardas Bagdonavičius (1901–1986) – dailininkas grafikas, pedagogas, kraštotyrininkas;
* Kazys Bagdonavičius (1941–2024) – žurnalistas, rašytojas;
* Klemensas Bagdonavičius (1921–1996) – vargonininkas, chorvedys;
* Petras Bagdonavičius (g. 1940 m.) – vargonininkas, choro dirigentas, pedagogas;
* Povilas Bagdonavičius (1841–1863) – 1863 m. sukilimo veikėjas;
* Rokas Bagdonavičius – futbolininkas;
* Vaclovas Bagdonavičius (1941–2020) – filosofas, pedagogas;
* Vilijandas Bagdonavičius (g. 1949 m.) – matematikas, pedagogas.
;Bagdonavičiūtė
* Jūratė Bagdonavičiūtė (g. 1949 m.) – tapytoja.

Pavardės *Bagdonavičius, [[Bagdanavičius]]* kilusios iš , ,  < slaviško vardo *Bogdan* („Dievo dovana“).

## Šaltiniai
Moena

**Moena** (, ) – miestelis šiaurės Italijoje, prie Avisijo upės Trento provincijoje, Trentino-Pietų Tirolio regione. Moena yra didžiausias Fasos slėnio miestas Trentine. Moenos savivaldybės teritorija yra 82 km².

Didelė dalis gyventojų kalba ladinų kalba.

Moenos savivaldybėje yra šios gyvenvietės (*frazioni*): Fornas, Sortė, Someda, Penija, Medilis ir San Pelegrinas.

## Nuorodos

* Moenos vaizdas per tinklo kamerą
Gwyneth Paltrow

**Gvinet Keitė Peltrou** (*Gwyneth Kate Paltrow*, g. 1972 m. rugsėjo 27 d. Los Andželas, Kalifornija) – amerikiečių aktorė.

Taip pat jos artima giminaitė yra Oskaro prizo laimėtoja Katherine Moennig.

Jos vestuvės su dainininku Chris Martin iš grupės „Coldplay“ įvyko 2003 m. gruodžio 5 d. 2004 m. gegužės 14 d. Londone jie susilaukė dukters Apple Blythe Alison Martin.

## Filmografija

* *Ūsuotasis ponas Mordecai* (2015) – Joanna Mordecai
* *33 dias* (2014) – Dora Maar
* *Iron Man 3* (2013) – Pepper Potts
* *The Avengers* (2012) – Pepper Potts
* *Thanks For Sharing* (2012) – Phoebe
* *[[Užkratas]]* (2011) – Beth Emhoff
* *Glee: The 3D Concert Movie* (2011) – Holly Holliday
* *Glee* (2010) – Holly Holliday
* *Country Strong* (2010) – Kelly Canter
* *Iron Man 2* (2010) – Pepper Potts
* *[[Geležinis žmogus (filmas)|Geležinis žmogus]]* (2008) – Pepper Potts
* *Two Lovers* (2008) – Michelle
* *The Good Night* (2007) – Dora
* *Infamous* (2006) – Kitty Dean
* *Running with Scissors* (2006) – Hope Finch
* *Proof* (2005) – Catherine
* *Sky Captain and the World of Tomorrow* (2004) – Polly Perkins
* *View from the Top* (2003) – Donna Jensen
* *Sylvia* (2003) – Sylvia Plath
* *Possesion* (2002) – Maud Bailey
* *The Royal Tenenbaums* (2001) – Margot Tenenbaum
* *Shallow Hal* (2001) – Rosemary Shanahan
* *The Anniversary Party* (2001) – Skye Davidson
* *Bounce* (2000) – Abby Janello
* *Duets* (2000) – Liv
* *The Talented Mr. Ripley* (1999) – Marge Sherwood
* *Shakespeare in Love* (1998) – Viola De Lesseps
* *A Perfect Murder* (1998) – Emily Bradford Taylor
* *Hush* (1998) Helen Baring
* *Great Expectations* (1998) Estella
* *Sliding Doors* (1998) – Helen Quilley
* *Emma* (1996) – Emma Woodhouse
* *The Pallbearer* (1996) – Julie DeMarco
* *Hard Eight* (1996) – Clementine
* *Moonlight and Valentino* (1995) – Lucy Trager
* *Seven* (1995) – Tracy Mills
* *Jefferson in Paris* (1995) – Patsy Jefferson
* *Mrs. Parker and the Vicious Circle* (1994) – Paula Hunt
* *Flesh and Bone* (1993) – Ginny
* *Malice* (1993) – Bell
* *Deadly Relations* (1993) – Carol Ann Fagot Applegarth Holland
* *Cruel Doubt* (1992) – Angela Pritchard
* *Shout* (1991) – Rebecca
* *Hook* (1991) – Young Wendy Darling

## Nuorodos
* Gwyneth Paltrow – IMDB
Svisločius

**Svisločius** (arba ***Svisločė***) yra Baltarusijoje:

## Upės
* Berezinos intakas Minsko ir Mogiliavo srityse;
* Nemuno intakas Gardino srityje.

## Gyvenvietės
* miestas Gardino srityje;
* miestelis Minsko srityje.
Alvydas Pazdrazdis

**Alvydas Pazrazdis** (g. 1972 m. liepos 20 d. Kretingoje) – Lietuvos krepšinio treneris ir žaidėjas, olimpietis.

## Biografija
Krepšinio pagrindus įgijo Panevėžio sporto mokykloje, vėliau studijavo Vilniaus pedagoginiame institute, rungtyniavo Vilniaus „Statyboje“.

1992 m. Barselonos olimpinėse žaidynėse žaidė Lietuvos nacionalinėje rinktinėje, iškovojo bronzos medalį. 1992 m. pakviestas į JAV Luizianos universitetą mokytis ir žaisti krepšinį Amerikos studentų lygoje (NCAA).

1997–1999 m. žaidė Klaipėdos „Neptūne“, 1999–2000 m. Vilniaus „Sakaluose“. 2000 m. baigęs krepšininko karjerą, išvyko dirbti į Tuleino universitetą (JAV) teniso rinktinės fizinio parengimo treneriu.

2004–2006 m. Jonas Kazlauskas pakvietė dirbti treniruojamoje Pirėjo „Olympiakos“ ekipoje.

2006–2008 m. Kinijos rinktinės trenerio Jono Kazlausko asistentas (Kinijos vyrų krepšinio rinktinė 2008 m. Pekino olimpinėse žaidynėse pasiekė ketvirtfinalį, kur pralaimėjo Lietuvai).

## Šaltiniai
Stok Kangris

**Stok Kangris** () – aukščiausias kalnas Himalajų Stok kalnų masyve, Ladako regione, šiaurės vakarų Indijoje. Kalno aukštis – 6135 m virš jūros lygio. Viršūnė yra Hemio nacionaliniame parke 24 km į pietvakarius nuo Ladako sostinės Leho. Nepaisant aukščio, Stok Kangris yra labai populiarus tarp mėgėjų laipiotojų.
Alytaus rajono savivaldybės herbas

**Alytaus rajono savivaldybės herbas** – pagrindinis Alytaus rajono savivaldybės heraldikos atributas.

## Aprašymas

Herbo auksiniame lauke žalioje skydo papėdėje išaugusios trys žalios lelijos su raudonais žiedais.

## Istorija

Alytaus rajonas įkurtas 1950 m. panaikinus Alytaus apskritį, nuo 1995 m. – Alytaus rajono savivaldybė. Savivaldybės centras – Alytus, turintis miesto savivaldybės statusą ir herbą: raudoname lauke sidabrinę rožę, patvirtintą 1995 m.

Svarstant savivaldybės herbo klausimą, buvo atkreiptas dėmesys i kitą seną Alytaus miesto simbolį – tris augančias lelijas. Jos vaizduojamos net dviejuose iki mūsų dienų išlikusiuose 1792 m. magistrato antspauduose. Sprendžiant iš antspaudų ikonografijos, jos galėjo būti pasiskolintos iš Alytaus apylinkėse gyvenusių bajorų Orlovskių herbo (trys augančios lelijos). Vieno antspaudo piešinį, nenurodydamas šaltinio, XIX a. viduryje paskelbė Mykolas Balinskis (piešė Vincentas Smakauskas). Tačiau, perpiešiant antspaudą, buvo padaryta nemažai klaidų: šiek tiek pakeista figūrų kompozicija ir vietoj trijų augančių lelijų atsirado trys nuskintos lelijos. Būtent jas XX a. pradžioje išpopuliarino Tadas Daugirdas ir Bronius Šaliamoras, vėliau – kiti Nepriklausomos Lietuvos dailininkai, kuriems buvo žinomas vienintelis Balinskio piešinys. Tuomet buvo nustatytos ir herbo spalvos: auksiniame lauke trys raudonos lelijos ant žalių stiebelių (tautinės vėliavos spalvos). Turint galvoje, kad Alytaus herbas su trimis augančiomis lelijomis jau turi daugiau negu 200 metų istoriją be to, kaip Alytaus simbolis, jos palyginti plačiai naudotos Nepriklausomos Lietuvos laikais, po karo daug kartų spausdintos užsienio lietuvių leidiniuose, nutarta Alytaus rajono savivaldybei naujo herbo nekurti, o, ištaisius nuo Balinskio laikų įsivėlusią klaidą, atgaivinti senąjį simbolį: vaizduoti ne nuskintas, o augančias lelijas.

Alytaus rajono savivaldybės herbą Lietuvos Respublikos Prezidentas dekretu Nr. 1446 patvirtino 2001 m. rugpjūčio 7 d. Herbo etalono autorius – dailininkas Arvydas Každailis.

## Šaltiniai
Svisločius (Gardinas)

**Svi̇̀sločius**  (; arba ***Svisločė***, ) – miestas vakarų Baltarusijoje. Rajono centras. Geležinkelio stotis. Išvystyta statybų, pieno, maisto pramonė. Stovi bažnyčia, pilies liekanos, gimnazija, sinagoga.

## Istorija

Minimas nuo 1256 m. Ipatijaus metraštyje, nuo XIII a. priklausė LDK. 1523 m. gavo miesto teises, kurias vėliau prarado. XIX a. buvo miestelis ir dvaras, Valkavisko apskrities Svisločiaus valsčiaus centras. 2000 m. Svisločius atgavo miesto teises.

## Šaltiniai
Svisločius (Puchavičai)

**Svìsločius**  (arba ***Svisločė***; , ) – miesto tipo gyvenvietė vidurio Baltarusijoje, 25 km į pietryčius nuo Minsko. Apylinkės centras. Yra kultūros namai, bibliotela.

## Istorija

XIX a. buvo miestelis ir dvaras, Babruisko apskrities Svisločiaus valsčiaus centras. XX a. 2-ojoje pusėje kūrėsi kaip būsimas „atominis miestelis“. 1986 m. suteiktas miesto tipo gyvenvietės statusas.

## Šaltiniai
Geltonieji puslapiai

**Geltonieji puslapiai** - katalogas, talpinantis komercinių įmonių sąrašą su jų adresais, telefonais, kuris sugrupuotas pagal prekių, paslaugų, veiklos pobūdį. Toks katalogas paprastai spausdinamas ant geltono popieriaus, kai nekomercinių organizacijų sąrašams paprastai naudojamas baltas. Dabar Geltonaisiais puslapiais vadinamos ir tokios pačios paskirties interneto svetainės.

„Geltonųjų puslapių“ pavadinimas ir idėja atsirado 1883 m., kai Vajomingo spaudėjas pritrūko balto popieriaus ir telefonų knygai panaudojo geltoną. 1886 m. atspausdinta pirma oficiali Geltonųjų puslapių knyga (Reuben H. Donnelley).

Šiuo metu Geltonųjų puslapių terminas naudojamas visame pasaulyje, tiek anglakalbėse, tiek kitakalbėse šalyse.
Angilijos herbas

**[[Angilija|Angilijos]] [[herbas]]** – skydas su baltu lauku ir mėlyna papėde, simbolizuojančia supančią jūrą ir taip pat tikėjimą, jaunystę ir viltį. Baltame lauke – triskelionas iš trijų oranžinių delfinų, kurie simbolizuoja išmintį, draugystę ir jėgą. Baltas laukas žymi taiką ir ramybę.

Angilijos herbas yra ir Angilijos vėliavos dalis.
Ladakas

**Ladakas** (, , ) – istorinis kultūrinio Tibeto regionas, šiuo metu padalintas tarp dviejų valstybių: vakarinė regiono dalis yra Indijoje (sudaro sąjunginę teritoriją), o rytinė – Kinijos Aksai Čine. Taip vadinama istorinė tibetiečių karalystė Himalajuose. Ladako karalystės sostinė ir pagrindinis miestas – Lehas.

2019 m. spalį Ladakas atskirtas nuo Džamu ir Kašmyro ir tapo savarankiška Indijos sąjungine teritorija.

Šiaurės rytuose Ladakas ribojasi su Baltistanu, šiaurėje – su Rytų Turkestanu, rytuose – su Čangtangu, pietryčiuose – su Ngariu, pietvakariuose ir vakaruose jį uždaro Aukštieji Himalajai, kurie atskiria nuo Kašmyro slėnio ir Himačal Pradešo. Su Ladaku susisiekiantys Aukštųjų Himalajų slėniai yra: Suru, Drasas, Zanskaras, Spitis, Lahulis ir Bhagiratis.

Kadangi nuo XIX a. priklausė Džamu ir Kašmyro karalystei, taip pat laikomas istorinio Kašmyro dalimi.

## Geografija
Ladako plotas Indijoje – 45110 km², ir regionas turi 270 tūkst. gyventojų. Tai vienas rečiausiai apgyvendintų regionų Indijoje. Ladakas yra plačiai žinomas savo kalnų grožiu bei savita kultūra ir dažnai vadinamas „mažuoju Tibetu“. Dauguma ladakiečių – tibetiečių palikuonys. Duominuojanti religija – tibetiečių budizmas, tačiau nemažai gyventojų taip pat yra šiitų musulmonai.
Pastaruoju metu Ladakas tapo pupuliari turistinė vieta. Nors turistiniame sektoriuje dirba tik 4 % žmonių, turizmas sudaro 50 % Ladako BNP.

## Šaltiniai
Biržiškos

**Biržiškos** – XVII a. – XX a. lietuvių bajorų giminė.

## Istorija
Žinoma nuo XVII a. pradžios. Kilę iš Karšuvos valsčiaus, dab. Tauragės rajono savivaldybės teritorijoje. Valdė Biržulaukių dvarą (iki XIX a. vidurio), XIX a. – XX a. Pailgotį, Džiaugėnus (Šilalės valsčius).

Pirmasis (apie 1642 m.) Biržiškos pavarde (nuo valdyto dvaro) ėmė pasirašinėti Baltramiejaus sūnus: 
* Jurgis Biržiška. Vienas Biržiška 1706–1709 m. palaikė S. Leščinskį, šiam pabėgus buvo paskelbtas banitu ir turėjo emigruoti. Biržulaukius paveldėjo Jurgio proprovaikaitis: 
* Jonas Biržiška. Pastarojo brolvaikis: 
* Motiejus Biržiška (m. apie 1818 m.) su D. Poška ir kitais Raseinių bajorais pasirašė 1791 m. Gegužės 3 konstituciją.
* Leonardas Biržiška (1809–1902 m.), Motiejaus brolvaikio: 
* Bonaventūros Biržiškos (m. apie 1822 m.) sūnus, mokėsi Kolainių gimnazijoje, dalyvavo 1831 m. sukilime. Iš keturių jo sūnų Jonas ir Antanas buvo gydytojai, vaistininkas: 
* Juozas Biržiška paveldėjo giminės valdas Pailgotyje ir Džiaugėnuose. 
* Jonas Biržiška (1851–1915 m.) po medicinos studijų Sankt Peterburge ir Maskvoje liko gyventi Rusijoje, išsitarnavo generolo laipsnį. Vienas iš šešių Jono sūnų: 
* Konradas Biržiška (m. 1920 m. Rusijoje), studijuodamas Sankt Peterburgo universitete, 1905 m. įstojo į Lenkijos socialistų partiją, dalyvavo J. Pilsudskio grupės veikloje, suimtas, ištremtas į Sibirą, mirė grįždamas iš tremties. Kitas Leonardo sūnus: 
* Antanas Biržiška (1855–1922 m.) 1880 m. baigė Maskvos universiteto medicinos fakultetą, studijuodamas bendravo su V. Pietariu, J. Basanavičiumi, vėliau dirbo gydytoju Viekšniuose. Garsiausi iš giminės – Antano sūnūs, XX a. kultūros, mokslo ir visuomenės veikėjai: 
* Mykolas Biržiška, 
* Vaclovas Biržiška ir 
* Viktoras Biržiška.

## Šaltiniai
Biržuvėnų miškai

**Biržuvėnų miškai** – miškai Telšių rajono savivaldybės teritorijoje, 11 km į rytus nuo Telšių.

## Geografija
Plotas 3470 ha, mišku apaugę 2920 ha. Valstybinės reikšmės miškų plotas 2290 ha; priklauso Telšių miškų urėdijos Ubiškės ir Survilų girininkijoms. Sudaro 11 miškų. Didesni: Biržuvėnų, Skliausčių, Smalkos, Stonkalnio, Sūrupio. Šiaurinėje dalyje įsiterpę Dūseikių ir Gaudučių durpynai. Rytiniu pakraščiu teka Virvytė, 17 kvartale ant jos intako pastatyta užtvanka ir įrengtas tvenkinys. Miškų paviršius banguotas.

## Medynai
Augavietės nederlingos ir derlingos normalaus drėgnumo bei laikinai užmirkusios. 4 % miškų vandens apsaugos, 96 % ūkiniai. Kultūrinės kilmės medynų 27 %. Pušynų yra 48 %, eglynų ir beržynų po 24 %, baltalksnynų 2 %, drebulynų ir juodalksnynų po 1 %. Jaunuolynai sudaro 29 %, pusamžiai medynai 48 %, pribręstantys 19 %, brandūs 4 %. Medynų vidutinis amžius 50 m., bonitetas 11,9, skalsumas 0,7, tūris l75 m³/ha. Kasmet priauga 4,5 m³/ha. Miškuose gausu uoginių augalų, ypač mėlynių; gyvūnų nedaug.

Triliemenis ąžuolas ir Jomantų ąžuolas Survilų girininkijoje, Vincento eglė ir Tado Blindos pušis Ubiškės girininkijoje paskelbti gamtos paminklais.

## Istorija
1944–1954 m. miškuose veikė Žemaičių apygardos Šatrijos rinktinės Lietuvos partizanų būriai.

## Šaltiniai
Meilutė Indreikaitė-Biskienė

**Meilutė Indreikaitė-Biskienė, Biskis** (1923 m. vasario 5 d. Maskva – 2019 m. vasario 13 d.) – lietuvių gydytoja, JAV lietuvių visuomenės veikėja, medicinos daktarė.

## Biografija
Gimė lietuvių diplomato šeimoje. 1940 m. baigė Marijos Pečkauskaitės gimnaziją Kaune, studijavo Vytauto Didžiojo universitete. 1944 m. pasitraukė į Vokietiją. 1948 m. baigė mediciną Hamburgo universitete. 1949 m. medicinos daktarė.

1949 m. persikėlė į JAV, įsikūrė Čikagoje. Ilinojaus universiteto profesorė asistentė, Čikagos medicinos mokyklos lektorė. Daugelio Čikagos ligoninių konsultantė. Priklauso amerikiečių profesinėms draugijoms ir organizacijoms. JAV lietuvių bendruomenės, Amerikos lietuvių tarybos, Pasaulio ir JAV lietuvių gydytojų draugijų veikėja. Parėmė daug XX a. pabaigoje į JAV emigravusių lietuvių.

## Šaltiniai
Alis Balbierius

**Alis Balbierius** (g. 1954 m. spalio 1 d. Šlepščiuose, Biržų raj.) – Lietuvos poetas, publicistas.

## Biografija
1978–1981 m. dirbo Tado Ivanausko zoologijos muziejaus moksliniu bendradarbiu Ventės rage. 1982–1992 m. laikraščio „Komjaunimo tiesa“ korespondentas, „Viltis“ skyriaus redaktorius. 1992–1993 m. savaitraščio „Literatūra ir menas“ skyriaus redaktorius. 1993–1996 m. laikraščių „Valstiečių laikraštis“, „Vilniaus tribūna“, „Gimtasis kraštas“ korespondentas ir redaktorius.

Periodikoje yra paskelbęs nemažai straipsnių gamtosaugos, kultūros, fotografijos temomis. Aktyviai dalyvauja Lietuvos žaliųjų judėjime.

## Įvertinimas

* Zigmo Gėlės literatūrinė premija (1987)
* „Poezijos pavasario“ laureatas (2020)
* Antano Baranausko literatūrinė premija (2024)

## Bibliografija
Poezijos rinkiniai:
* Delno irklas: eilėraščiai. – V.: Vaga, 1986. – 63 p. (įvertinti Zigmo Gėlės literatūrine premija)
* Giedančios upės: eilėraščiai. – V.: Vyturys, 1988. – 54 p.
* Alsavimų girios: eilėraščiai. – V.: Vaga, 1990. – 135 p.
* Sapno pėdsakai: eilėraščiai / devynios autoriaus fotografijos. – V.: Lietuvos rašytojų s – gos l – kla, 1997. – 130 p.
* Strazdo anatomija: eilėraščiai / [Alio Balbieriaus fotografijos]. – V. : Vaga, [2004] (V.: Logotipas). – 142 p.
* Skaidrumõs. Vilnius, Homo liber, 2011.

Eseistika ir publicistika:
* Žalias Nojaus laivas: (ekologiniai etiudai). – V.: Vyturys, 1990. – 141 p.
* Jaunojo gamtininko kalendorius / red. Daina Karlonaitė. – V.: Žalioji Lietuva, 1995 (Viltis). – 192 p.
* Tekstai apie viską ir nieką. – V.: Regnum, 1998. – 110 p.
* Trobelė ant debesies: esė. – V.: Gimtasis žodis, 2006. – 99. [5]p.

## Šaltiniai
Teodoras Bitvinskas

**Teodoras Bitvinskas** (g. 1928 m. birželio 12 d. Kaunas – 2008 m. rugsėjo 22 d. Kaunas) – Lietuvos miškininkas, habilituotas biomedicinos mokslų daktaras.

## Biografija
1954 m. baigė Lietuvos žemės ūkio akademiją. 1966 m. Maskvos Timiriazevo žemės ūkio akademijoje apgynė mokslų daktaro disertaciją „Pušies medynų prieaugio dinamika Lietuvoje ir jo prognozavimo galimybės“. 1985 m. 1985 m. Rusijos MA Uralo augalų ir gyvūnų ekologijos institute Sverdlovske (Jekaterinburgas) apgynė habilituoto biologijos mokslų daktaro disertaciją „Dendroklimatochronologinių tyrimų bioekologiniai pagrindai“.

1955–1962 m. dirbo projektavimo institutuose Kaune. 1968–1994 m. Botanikos instituto Kauno botanikos sodo (nuo 1992 m. priklauso Vytauto Didžiojo universitetui) Dendroklimatochronologijos laboratorijos įkūrėjas ir vadovas. Nuo 2002 m. tarptautinių mokslinių projektų Lietuvoje dalyvis ir vadovas.

Paskelbė mokslinių straipsnių apie Saulės aktyvumo, klimato ir medžių prieaugio ryšius. Vadovavo TSRS dendrochronologinių duomenų bankui, buvo TSRS dendroklimatologijos komisijos pirmininko pavaduotojas.

## Biografija
* Dendroklimatiniai tyrimai, monografija, 1974 m., rusų k.

## Šaltiniai
Led Zeppelin diskografija

Anglų roko grupės Led Zeppelin diskografija.

## Studijiniai albumai

## Gyvo garso albumai

## Kompiliaciniai albumai

## Singlai
* "Good Times Bad Times" / "Communication Breakdown" (1969 m. kovo 10 d.)
* "Whole Lotta Love" / "Living Loving Maid (She's Just a Woman)" (1969 m. lapkričio 7 d.)
* "Immigrant Song" / "Hey Hey What Can I Do" (1970 m. lapkričio 5 d.)
* "Black Dog" / "Misty Mountain Hop" (1971 m. gruodžio 2 d.)
* "Rock and Roll" / "Four Sticks" (1972 m. vasario 21 d.)
* "Over the Hills and Far Away" / "Dancing Days" (1973 m. kovo 24 d.)
* "D'yer Mak'er" / "The Crunge" (1973 m. rugsėjo 17 d.)
* "Trampled Under Foot" / "Black Country Woman" (1975 m. balandžio 2 d.)
* "Candy Store Rock" / "Royal Orleans" (1976 m. birželio 18 d.)
* "Fool in the Rain" / "Hot Dog" (1979 m. gruodžio 7 d.)
* "Whole Lotta Love" (redaguota) / "Baby Come on Home" / "Traveling Riverside Blues" (1997 rugpjūčio 29 d.) (Led Zeppelin vienintelis CD singlas)

### Singlai pasiekę topus

↑ Dėl naujų JK internetinio siuntimo topų standartų, šios penkio klasikinės grupės dainos pateko į topus 2007.11.24 (savaitė 46).
Kachetijos karalystė

**Kachetijos karalystė** – istorinė valstybė Gruzijoje, kurios teritorija iš dalies sutampa su dabartinės Kachetijos regionu. Kaip nepriklausoma valstybė ji egzistavo 1460–1801 m. Nuo 1762 m. sudarė sąjungą su gretima Kartlija ir buvo vadinama **Kartlio-Kachetijos karalyste**.

Nuo VIII a. pabaigos Kachetija buvo nepriklausoma kunigaikštystė. XI а. pradžioje buvo įjungta į suvienytą Gruzijos karalystę, bet mažiau kaip po dešimties metų vėl atskilo. XII a. pradžioje Kachetiją vėl, tik dabar jau ilgam prijungė Gruzijos karalius Davidas Statytojas (1089–1125).
Vėl nepriklausoma Kachetija tapo apie 1460 m., kai vieninga Gruzija suskilo.
1762 m. Kachetijos karalystė vėl susijungė su kaimynine gruzinų Kartlio karalyste, o Telavis tapo vieningos Rytų Gruzijos Kartlio ir Kachetijos karalystės sostine. Jungtinę karalystę nusilpnino dažni Persijos puldinėjimai.
1801 m. Kartlio ir Kachetijos karalystę aneksavo Rusijos imperija.
Juodas vanduo

**Juodas vanduo** () – 2007 m. Australijos ir JK siaubo filmas. Filmas paremtas tikrais faktais, kai 2003 m. gruodį Australijos Šiaurinėje teritorijoje krokodilai užpuolė žmones.
 
Filmo premjera įvyko 2007 m. gegužės 21 d. Kanų kino festivalyje.
 
## Aktoriai

* Maifa Dermodi (Maeve Dermody) – Li
* Diana Glen (Diana Glenn) – Greisė
* Benas Oksenbouldas (Ben Oxenbould) – Džimas
* Fiona Pres (Fiona Press) – Pet
* Endis Rododera (Andy Rodoreda) – Adamas
ir kt.

## Išnašos

## Nuorodos
* Oficialus filmo puslapis (Anglų kalba) 
* Apdovanojimai ir nominacijos (Anglų kalba)
Vijos rajonas

**Vijos rajonas** (; ) – rajonas Baltarusijoje, Gardino srityje, pasienyje su Lietuva. Centras – Vija.

## Istorija

Rajonas įkurtas 1940 m. sausio 15 d.

## Gyvenvietės

Vienintelis miestas – Vija, miesto tipo gyvenvietė – Jurotiškės.

## Šaltiniai

## Nuorodos
* Ивьевский район 
* http://www.radzima.org/pub/miesta.php?lang=ru&rajon_id1=hriu
* Ивьевский район 
* Ивьевский район
Imeretijos karalystė

**Imeretijos karalystė** – istorinė valstybė Gruzijoje, kurios teritorija apėmė visą dabartinės Gruzijos vakarinę dalį. Kaip nepriklausoma valstybė ji egzistavo 1466–1810 m.

Imeretiją užkariavo Giorgi, valdęs mongolus, ir 975 m. sujungė ją su rytine Gruzijos karalyste, įkurdamas vieningą Gruzijos karalystę. XV a. vieninga Gruzijos karalystė suiro, ir Imeretija tapo savarankiška karalyste.

XVII–XVIII a. Imeretiją dažnai puldinėjo turkai. 1555 m. Imeretija pripažino Otomanų imperijos valdžią. Osmanams ji mokėjo duoklę vergais, pinigais ir natūra. Karalystėje vyko feodaliniai kivirčai.

Karalius Solomonas I (1752–1784) sustiprino karaliaus valdžią, uždraudė prekybą vergais, siekė vienyti Gruzijos žemes. Daug metų trukęs karas su osmanais baigėsi 1757 m. pergale ir 1758 m. karine sąjunga su Kartlio karaliumi Irakliu II.

1810 m. Imeretiją okupavo ir aneksavo carinė Rusija. Paskutinis Imeretijos karalius buvo Solomonas II (1789–1810).

## Šaltiniai
Jamiroquai

**Jamiroquai** – muzikos grupė iš Didžiosios Britanijos. Grupė groja įvairių stilių muzika, tarp jų acid, jazz, disko, funk. Taip pat keli albumai skambėjo pop, roko ir elektronikos stiliais. Jamiroquai yra pardavusi daugiau nei 21 milijoną albumų visame pasaulyje. Grupė laimėjo Grammy ir penkis MTV apdovanojimus.

## Istorija

### Vardo kilmė ir sudėtis
Grupės vardas kilo iš dviejų žodžių – *Jam session* (improvizuotas grojimas) ir Irokėzų () indėnų genties pavadinimo sudurtinio žodžio. Grupės sudėtis keitėsi keletą kartų, o ilgiausiai grupėje išbuvo dabar jau pagrindiniai jos nariai – vokalistas Jason Kay ir būgnininkas Derrick McKenzie.

### Karjera
Pirmasis Jamiroquai singlas „When You Gonna Learn“ buvo išleistas 1992 metais ir lėmė tolesnį grupės populiarumą Jungtinėje Karalystėje bei kitur Vakarų Europoje. Vis dėlto jie buvo mažai žinomi JAV ir likusioje pasaulio dalyje. Tarptautinę šlovę grupė pelnė jau išleidusi trečią albumą „Travelling Without Moving“ 1996 m., kurio singlai „Virtual Insanity“ ir „Cosmic Girl“ tapo didžiuliais hitais visame pasaulyje. Grupė, iš viso išleidusi septynis albumus ir pradėjusi dirbti su aštuntuoju, išlieka populiarumo viršūnėje.

2009 m. rugpjūčio mėnesį Derrick McKenzie pranešė, kad naujam jų albumui yra įrašytos 40 naujų dainų. Grupė pranešė, kad naujam albume bus mažiau disko, o jame vyraus funky ir soul stiliai. 2010 m. vasario 4 dieną grupės lyderis Jay savo Facebook puslapyje dar kartą patikino, kad daug dirba ties 8-tu grupės albumu. Naujasis albumas, pavadintas „Rock Dust Light Star“, buvo išleistas 2010 m. lapkričio 1 d.

## Diskografija

## Dabartiniai nariai
* Jason Kay – vokalas (1992–dabar)
* Derrick McKenzie – būgnai (1993–dabar)
* Sola Akingbola – mušamieji (1996–dabar)
* Rob Harris – gitara (2001–dabar)
* Matt Johnson – klavišiniai (2002–dabar)
* Paul Turner – bosas (2004–dabar)
* Lorraine McIntosh – pritariamasis vokalas
* Hazel Fernandez – pritariamasis vokalas
* Sam Smith – pritariamasis vokalas

## Išnašos

## Nuorodos
* Oficiali grupės svetainė
* Oficiali grupės gerbėjų svetainė
Gurijos kunigaikštystė

**Gurijos kunigaikštystė** – istorinė Vakarų Gruzijos valstybėlė, dažnai buvusi didesnės Imeretijos karalystės vasalė. Egzistavo 1463–1829 m.

Gurijos vardas pirmą kartą paminėtas 800 m. vienoje iš Gruzijos kronikų.

1352 m. Gurija tapo žinoma kaip Vardanidzių-Dadianių giminės valda.
Po 1463 m. Gurija tapo suverenia kunigaikštyste, nepriklausoma nuo Gruzijos karalystės. Ją valdė Vardanidzių-Dadianių giminės šaka, nuo tada žinomi kaip *Gurieli*. Šios kunigaikštystės teritoriją sudarė šiuolaikinė Gurija ir didelės dabartinės Adžarijos dalis su Batumiu. Konfliktų su Otomanų imperija metu Gurijos kunigaikštystės teritorija mažėjo, ji ne sykį buvo nusiaubta.

1810 m. birželio 19 d. Gurielis Mamia V ir Rusijos imperija pasirašė sutartį, pagal kurią Gurija tapo Rusijos protektoratu. 1829 m., regentystės paskutiniam princui Gurieliui Davidui metu, Rusija aneksavo Guriją.

## Šaltiniai
Juozas Bivainis

**Juozas Bivainis** (g. 1944 m. kovo 19 d. Šeimatis, Tauragnų valsčius) – Lietuvos inžinierius ekonomistas, habilituotas socialinių mokslų daktaras.

## Biografija
1970 m. baigė Vilniaus inžinerinį statybos institutą. 1993 m. habilituotas socialinių mokslų daktaras.

Nuo 1970 m. VISI (nuo 1996 m. Vilniaus Gedimino technikos universitetas) dėstytojas, nuo 2001 m. Socialinės ekonomikos ir vadybos katedros vedėjas; nuo 1994 m. profesorius. 1994–2001 m. Ekonomikos ir privatizacijos instituto (nuo 2000 m. Lietuvos ūkio institutas) direktorius. Nuo 1997 m. Rytų Europos demokratijos institutų (*East Europe Democracy Institute*, Vašingtonas) ekspertas. Nuo 1999 m. Tarptautinės informatizacijos akademijos (*International Informatization Academy*) narys.

## Bibliografija
* Statybos valdymo šiuolaikinė technologija, 1990 m.
* Informacijos tinklai statyboje, 1991 m.
* Marketingas statyboje, 1994 m.
* Privatizacija Lietuvoje – 1997: Makro- ir mikro-aspektai, 1998 m., anglų kalba
* Statybos valdymas, vadovėlis, ats. redaktorius ir vienas autorių, 1993 m.

## Šaltiniai
Ričardas Biveinis

**Ričardas Biveinis** (g. 1956 m. vasario 15 d. Vilnius) – Lietuvos kompozitorius, pianistas.

## Biografija
1979 m. baigė Maskvos konservatoriją (T. Nikolajevos klasę), 1986 m. Lietuvos konservatoriją (V. Laurušo kompozicijos klase). 1979–1999 m. dėstė Lietuvos konservatorijoje; nuo 1995 m. docentas. Nuo 1999 m. gyvena Ispanijoje, Vigo miesto konservatorijos dėstytojas.

Koncertavo kaip solistas ir su ansambliais.

## Kūriniai
* Simfonija koncertas simfoniniam orkestrui ir fortepijonui, 1986 m.
* Muzika Nr. 2 klarnetui, smuikui, altui, violončelei, fortepijonui, 1987 m.
* Sonata smuikui ir fortepijonui, 1986 m.
* Sonata fortepijonui Pikaso paveikslų motyvais, 1988 m.
* Sonata 2 fleitoms, 1988 m.
* Ciklas fortepijonui „Sapnai“, 1987 m.
* Vokalinis ciklas „Veidrodžiai“ sopranui ir fortepijonui Rainerio Marijos Rilkės žodžais, 1989 m.
* La musica di sera fortepijonui ir kameriniam orkestrui, 1994 m.
* „Šešėliai“ trombonui, fortepijonui, kontrabosui, mušamiesiems, 1995 m.

## Šaltiniai
Rodrigo Guirao Díaz

**Rodrigo Guirao Díaz** (g. 1980 m. sausio 18 d., Visente Lopesas, Argentina) – Argentinos aktorius bei modelis.

Jo pusseserė taip pat yra garsus Argentinos modelis – Rocio Guirao Diaz.

## Karjera

Rodrigo talentą vaidinti pastebėjo šeima, todėl jis vaidinti pradėjo 13 metų. Jis turi charizmą bei šypseną, kuri yra kerinti ir tuo visus sužavėjo. Jis baigė teatro akademiją, kai mokėsi aukštojoje mokykloje. Veliau jis pradėjo ir modelio karjerą, fotografavosi įvairiems leidiniams bei reklamoms, taip pat nusifotografavo žurnalo „Cosmopolitan“ kalendoriuje. Diaz niekad rimtai negalvojo apie modelio karjerą, tai buvo trumpalaikis užsiėmimas, jo pašaukimas buvo aktorystė.

2002 m. jam buvo suteikta galimybė nusifilmuoti grupės „Erreway“ dainos „Inmortal“ vaizdo klipe. Šį klipą žiūrovai galėjo pamatyti per garsų Argentinos serialą „Rebelde Way“ („Maištingas amžius“) pirmąjį sezoną, nes grupės nariai atliko pagrindinius vaidmenis šiame projekte. Rodrigas čia suvaidino Marisos (Camila Bordonaba) vaikiną.

2005 metais jis pirmą kartą po ilgo laiko nusifilmavo TV seriale "La Niñera. " Po šio serialo jis taip pat nesnaudė ir nusifilmavo kituose populiariuose serialuose: „Paraiso Rock“ ir „1/2 falta“. Po metų jis gavo vaidemenį seriale „Amas de casa desesperadas“. Taip pat, 2007 m. suvaidino ir seriale „Patito Feo“.

Nuo 2008 m. vaidino seriale „Atraccion x 4“ („Keturių trauka“) – komedija skirta jaunimui, kuri yra kuriama *Ideas Del Sur* kompanijos. Serialas apie dvi labai skirtingas šeimas. Pirmoji šeima: tėtis, muzikantas (Puma Goity), kuris turi tris dukras (Luisana Lopilato, Camila Bordonaba, Juana Dubary), jos žavisi roko muzika. Antroji šeima: motina (Carola Reyna) ir jos trys sūnūs, besižavintys reggeaton stiliumi (Rodrigo Guirao, Dario Lopilato, Elias Vinoles). Serialas, kurio scenarijaus autoriai yra Gustavo Belatti ir Mario Segade, pradėtas filmuoti rugpjūtį. Tai kova tarp kultūrinių skirtumų, tarp turtų ir nevisiško pritekliaus, tarp muzikos stilių ir merginų. Taip pat serialo metu, Rodrigo pasirodė Luisanos Lopilato dainos „Te Extraño“ vaizdo klipe.

## Filmografija

### Serialai

### Teatras

## Įrašų sarašas

### Garso takeliai
* 2008: Atraccion x 4

### Vaizdo klipai

### Reklamų video klipai
* Web Oficial Rodrigo Guirao Diaz 
* Facebook Oficial Rodrigo Guirao Diaz
* Rodrigo Guirao Díaz at IMDb
Antanas Bizauskas

**Antanas Bizauskas** (1861 m. liepos 28 d. Vildūnai, Joniškėlio valsčius – 1937 m. spalio 27 d. Kaunas, palaidotas Kretingoje) – Lietuvos knygnešių organizatorius, kunigas.

## Biografija
1882–1886 m. mokydamasis Kauno kunigų seminarijoje dalyvavo lietuvių klierikų būrelio veikloje. Nuo 1886 m. kunigas, nuo 1912 m. pranciškonas. Gavus specialų Romos popiežiaus leidimą, Žemaičių vyskupas Gasparas Cirtautas 1912 m. balandžio 23 d. Kauno Benediktinių bažnyčioje apvilko kunigą Antaną Bizauską pranciškono abitu ir suteikė vienuolišką tėvo Pranciškaus vardą. Tą pačią dieną tėvas Pranciškus padarė paprastuosius, o 1912 m. lapkričio 24 d. – amžinuosius įžadus.

1886–1888 m. Gaurės, Obelių parapijos vikaras. Ten pradėjo platinti draudžiamąją lietuvišką spaudą. Vėliau kunigavo įvairiose Kuršo gubernijos parapijose. 1900–1905 m. Kretingos, vėliau Vabalninko klebonas. Kretingoje įkūrė slaptą spaudos platinimo organizaciją, per kurią į Mažąją Lietuvą buvo gabenami rankraščiai, o atgal į Lietuvą knygos. Vienuolyne įrengė lietuviškų knygų slėptuvę. Kartu su kitais prievarta į Kretingos vienuolyną uždarytais kunigais leido laikraštį „Kryžius“. Keletą kartų buvo tardytas ir atiduotas policijos priežiūrai. 1918–1919 m. Kretingos apylinkėse telkė Lietuvos kariuomenės savanorius. Jo pastangomis Lietuvos pranciškonai 1931 m. liepos 13 d. atgavo provincijos teises. Ilgai dirbo Kretingos ir Kauno vienuolynų vyresniuoju, kelias kadencijas – provincijolu.

Kurį laiką redagavo „Šv. Pranciškaus varpelį“, 1913–1934 m. rengė Šv. Pranciškaus tretininkų kalendorių.

## Bibliografija
* Pirmosios komunijos atminimas, 1906 m., latvių kalba
* Rankvedėlis tretininkams, 1910 m.
* Trumpas tretininkų katekizmas, 1930 m., 2 leid. 1933 m.
* Dievo malonių šaltinis, maldaknygė, 1932 m.

## Šaltiniai
Elías Viñoles

**Raúl Elías Viñoles** (g. 1988 m. spalio 21 d. Buenos Airės, Argentina) – Argentinos aktorius, gavęs *Clarin Awarded* apdovanojimą.

## Karjera
Elias pradėjo lankyti vaidybos pamakas sulaukęs dešimties. Jo pirmas debiutas televizijoje buvo pauglių muilo operoje "Rebelde Way", bet čia jis suvaidino tik epizodinį vaidmenį. O pirmas vaidmuo filme "Familia Rodante", 2004 metais.

2005 m., jis suvaidino pirmają rimtą *Bruno Sampardi* rolę seriale "1/2 Falta". 2006 m., suvaidino *José Fernández* personažą telenovelėje "Sos mi vida" su Natalia Oreiro ir Facundo Arana. Vaidindamas šiame seriale gavo *Clarin Award* apdovanojimą.

2006 m. gavo pirmąjį pagrindinį vaidmenį: *Romeo*, seriale "Romeo y Julieta" pagal William Shakespeare'o dramą "Romeo ir Juliette".

2008 m. vėl gavo vieną iš pagrindinių vaidmenų telenovelėje "Atraccion x 4"su Luisana Lopilato, Camila Bordonaba ir Rodrigo Guirao Díaz. Šiame seriale įrašė dvi savo dainas ir nusufilmavo jų vaizdo klipuose.

Taip pat gavo vaidmenį filmę "Toda la Gente Sola", kuris pasirodys 2009 m.

## Filmografija

### Serialai

### Filmai

## Apdovanojimai

* 2006 m. *Clarin Awards* apdovanojimas už geriausią naują aktorių (seriale "Sos mi vida")

## Įrašų sarašas

### Garso takeliai
* 2007: Romeo y Julieta
* 2008 - 2009: Atraccion x 4

## Solinių dainų video klipai
* 2007: Amor prohibido (su Brenda Gandini)
* 2009: Tuyo
Steponas Laurynas Bizijas

**Steponas Laurynas Bizijas-Bizio** (1724 m. Paduja – 1790 m.) – italas, Lietuvos anatomas ir gydytojas.

## Biografija
Medicinos mokslus baigė Paduvos universitete. 1746 m. filosofijos ir medicinos daktaras.

Nuo 1748 m. Turino medicinos kolegijos profesorius, vėliau dirbo Venecijoje. 1763 m. atvykęs į Lietuvą dirbo gydytoju didikų dvaruose, dėstė Akušerių mokykloje. 1770 m. pirmasis Vilniuje mokslo tikslais skrodė žmogaus lavoną ir tai aprašė. 1781–1787 m. Vilniaus universiteto medicinos fakultete dėstė anatomiją ir fiziologiją, 1781 m. šio fakulteto pirmasis dekanas. Už religinėms dogmoms priešingus mokslinius teiginius ir eksperimentus buvo apkaltintas erezija ir 1787 m. išvyko iš Vilniaus.

Parašė darbų iš osteologijos, miologijos, apie nervų ligas, kaltūną.

## Šaltiniai
Gediminas Arvydas Biziulevičius

**Gediminas Arvydas Biziulevičius** (1949 m. kovo 31 d. Vilnius – 2008 m. gruodžio 7 d. Vilnius) – Lietuvos biotechnologas, habilituotas technologijos mokslų daktaras.

## Biografija
Tėvas Stasys Biziulevičius.

* 1972 m. baigė Vilniaus universiteto Chemijos fakultetą.
* 1992 m. technikos mokslų daktaras.
* 1972-1975 m. dirbo Vilniaus eksperimentinėje fermentų gamykloje,
* 1975-1992 m. Taikomosios enzimologijos institute,
* 1992-1993 m. Biotechnologijos institute „Fermentas“,
* 1993-1994 m. įmonėje „Biosintezė“,
* nuo 1994 m. dirbo Imunologijos institute.

## Mokslinė veikla
Sukūrė antimikrobinių fermentinių preparatų lizosubtilino ir fermosorbo gamybos technologijas (su kt.), ištyrė jų savybes. Svarbiausi darbai iš imunostimuliatorių, t. p. antibiotikų pakaitalų biosintezės.

## Šaltiniai
Vėjo jėgainių parkas

**Vėjo jėgainių parkas** (vėjo jėgainių ferma) – vienoje vietovėje esančių susietų vėjo jėgainių grupė. Vėjo jėgainių parko paskirtis – pramoninė elektros energijos gamyba.

Atskiros jėgainės parke yra sujungtos į vidutinės įtampos (paprastai 34,5 kV) elektros surinkimo ir ryšio sistemą. Tarpinėse stotyse elektros srovės įtampą padidina transformatoriai, prieš jai patenkant į aukštos įtampos perdavimo sistemą.

Dideliame vėjo jėgainių parke gali būti virš 100 vėjo jėgainių; vėjo jėgainių parkas gali driektis šimtus kvadratinių kilometrų, tačiau tarp atskirų jėgainių esantis žemės plotas gali būti naudojamas žemdirbystei ar kitiems tikslams. Vėjo jėgainės įrengiamos sausumoje, jūroje ar ežere, kur galima išnaudoti stipresnį vėją.

Didžiausias vėjo jėgainių parkas Lietuvoje pastatytas 2013 m. Šilutės rajone, prie Čiūtelių. Jo galia – 39,1 MW. 2013 m. didžiausias vėjo jėgainių parkas jūroje pastatytas D. Britanijoje. Jį sudaro 175 vėjo jėgainės, galia – 630 MW. Sausumos jėgainių parkai yra dar didesni, nuolat plečiami.

## Išnašos
Virdžin Gorda

**Virdžin Gorda** () – trečia pagal dydį sala Britų Mergelių salose, Karibų jūroje, į rytus nuo Tortolos. Plotas 21 km². Saloje yra unikalus granitinių uolų ir grotų darinys – *The Baths*.

Saloje gyvena 3,06 tūkst. gyventojų. Pagrindinė gyvenvietė – Spaniš Taunas.
Stasys Biziulevičius

**Stasys Biziulevičius** (1919 m. gegužės 18 d. Alešiškės, Aukštadvario valsčius, Trakų apskr. – 2004 m. gegužės 16 d. Vilnius) – Lietuvos gydytojas parazitologas, medicinos istorikas, habilituotas biomedicinos mokslų daktaras.

## Biografija
Mokėsi savarankiškai, atskirų klasių kursų egzaminus laikė Prienų „Žiburio“ gimnazijoje, Švietimo ministerijos egzaminų komisijoje. 1939 m. baigė Kretingos pranciškonų gimnaziją. Įstojo studijuoti istorijos į Vytauto Didžiojo universiteto Humanitarinių mokslų fakultetą Kaune, bet dėl lėšų stokos studijas teko atidėti. Kaip mokantis lenkų kalbą, 1940 m. paskirtas mokytojauti pradžioje į Ličiūnų kaimą (Paberžės valsčius), o vėliau – į Griovų kaimą (Riešės valsčius). 1940 m. įstojo į Vilniaus pedagoginį institutą, jį baigė 1942 m. ir gavo mokytojo diplomą. Kartu studijavo ir istoriją Vilniaus universiteto Humanitariniame fakultete. 1943 m. išlaikė baigiamąjį visuotinės istorijos egzaminą. Studijuodamas istoriją, susidomėjo medicina ir šio mokslo istorija. 1943 m. pradėjo studijuoti vokiečių okupuotame Vilniuje nelegaliai vykusiose Vilniaus universiteto medicinos studijose, 1948 m. baigė Vilniaus universiteto Medicinos fakultetą. 1948–1951 m. pasirodė pirmieji S. Biziulevičiaus moksliniai straipsniai apie kirmėlių sukeliamus susirgimus, o 1952 m. parengta ir apginta medicinos mokslų kandidato disertacija „Lietuvos gyventojų helmintofauna ir pagrindiniai askaridozės ir trichocefaliozės epidemiologijos veiksniai“. 1966 m. medicinos mokslų daktaras.

1947–1956 m. Lietuvos mokslų akademijos Eksperimentinės medicinos ir onkologijos instituto jaunesnysis mokslo darbuotojas, 1956–1959 m. Biologijos, 1955–1989 m. Zoologijos ir parazitologijos, 1989–1992 m. Ekologijos institute, Protozoologijos laboratorijos vadovas. Nuo 1971 m. profesorius. 1955–1990 m. vadovavo Lietuvos medicinos istorikų, 1975–1990 m. – Lietuvos protozoologų draugijai.

Sūnus Gediminas Arvydas Biziulevičius.

## Mokslinė veikla
Mokslinio darbo svarbiausia sritis – medicinos, gamtos mokslų istorijos, parazitologijos klausimai.

## Bibliografija
* Pagrindinės žmogaus helmintozės ir kova su jomis, 1961 m.
* Žmogaus askaridozė ir trichocefaliozė, 1973 m.
* Evoliucinė mintis senajame Vilniaus universitete, 1991 m.
* Zooantroponozės, su A. Burakausku, 1992 m.
* Lambliozė, su G. Montvilaite-Koviene, 1995 m.
* Lietuvos zoologijos istorijos bruožai, 1999 m.
* Vilniaus universiteto istorija, vienas autorių, 1976-1979 m.
* Medicinos terminų žodynas, vienas autorių, 1980 m.

## Įvertinimas
* 1974 m. Bratislavos Komenskio universiteto (Slovakija) aukso medalis
* 1979 m. suteiktas nusipelniusio Lietuvos TSR mokslo veikėjo garbės vardas
* 1981 m. LTSR valstybinė premija
* 1983 m. TSRS Žemės ūkio mokslų akademijos akademiko K. Skriabino medalis
* 1984 m. akademiko A. Pavlovskio medalis
* 1993 m. Lietuvos mokslų akademijos P. Šivickio vardinė premija

## Šaltiniai
Vidmantas Bižokas

**Vidmantas Bižokas** (g. 1956 m. balandžio 13 d. Varėna) – Lietuvos veterinarijos gydytojas, habilituotas biomedicinos mokslų daktaras.

## Biografija
1974 m. baigė Panočių vidurinę mokyklą. 1979 m. baigė Lietuvos veterinarijos akademiją. 1983–1986 m. studijavo Leningrado veterinarijos instituto aspirantūroje, 1988–1991 m. mokėsi Sankt Peterburgo valstybinės veterinarinės medicinos akademijos doktorantūroje. 1992 m. habilituotas biomedicinos mokslų daktaras. 2000 m. Lietuvos mokslų akademijos narys korespondentas.

1979–1983 m., 1986–1988 m. ir nuo 1991 m. LSMU Veterinarijos akademijos dėstytojas; 1991–1993 m. Chirurgijos katedros vedėjas, 1993–2003 m. rektorius. Nuo 1993 m. Neužkrečiamų ligų katedros profesorius.

Lietuvos veterinarijos gydytojų asociacijos prezidentas.

## Mokslinė veikla
Mokslinio darbo sritis – naminių gyvulių limfinės sistemos tyrimai. Darbai iš gyvulių chirurgijos, patologijos, onkologijos ir morfologijos.

## Šaltiniai
Džordžtaunas (Kaimanų salos)

**Džordžtaunas** () – Kaimanų salų (JK užjūrio teritorija) sostinė ir didžiausia gyvenvietė. Yra Grand Kaimano salos vakaruose.

Svarbus finansinis ir turistinis centras. Kruizinių laivų uostas. Netoliese yra Owen Roberts tarptautinis oro uostas. Gaminami žuvų konservai, išvežama mediena, špagatas, vėžlių kiautai, ryklių oda.

## Sportas
* Academy SC – futbolo klubas;
* Tigers FC – futbolo klubas;

## Šaltiniai
Džordžtaunas (reikšmės)

**Džordžtaunas** () reiškia:

* Džordžtaunas – Gajanos sostinė;
* Džordžtaunas – Kaimanų salų sostinė;
* Džordžtaunas – gyvenvietė Dangun Žengimo saloje;
* Džordžtaunas – miestas Sent Vinsente;
* Džordžtaunas – miestas Malaizijoje;
* Džordžtaunas – Vašingtono miesto rajonas.
Didysis Kaimanas

**Didysis Kaimanas** () – didžiausia iš trijų Kaimanų salų (JK užjūrio teritorija), esanti Karibų jūroje. Plotas − 196 km². Sala koralinės kilmės, aukštis iki 24 m. Nėra gėlo vandens telkinių. Didžiajame Kaimane gyvena endeminė žydroji iguana, retos papūgų, roplių rūšys. Auginami jūriniai vėžliai, kaimanai.

Didžiajame Kaimane gyvena dauguma salyno gyventojų. Pagrindinis miestas – Džordžtaunas. Verčiamasi turizmu, finansiniu tarpininkavimu.

2004 m. rugsėjo 11−12 d. salą labai nuniokojo uraganas Ivanas, sugriovęs apie 80 % pastatų.
Vakarų Folklandas

**Vakarų Folklandas** (), **Gran Malvina** () – antra pagal dydį Folklando (Malvinų) sala. Nuo Rytų Folklando atskirta Folklando sąsiauriu. Plotas 4532 km² (su aplinkinėmis salomis – 5413 km²). Salos paviršius kalvotas. Aukščiausia vieta – Adomo kalnas (700 m). Pagrindinės upės – Vara ir Šartrė. Vyrauja skurdi pievų augalija, viržynai.

Vakarų Folklande gyvena apie 200 gyventojų, įsikūrusių salos pakrantėse. Pagrindinė gyvenvietė – Port Hovardas (Puerto Mitrė). Verčiamasi daugiausia avių auginimu.

## Išnašos
Eku

**Eku** – medinis irklo pavidalo Okinavos kobudo ginklas. Okinavos žvejai irklus naudodavo kaip savigynos priemones nuo užpuolikų, ginkluotų įprastiniais ginklais. *Eku* paprastai būdavo apie 160 cm ilgio.

Kautynių *eku* technika panaši į karties *bo* techniką. Vienas veiksmų, galimų su *eku*, yra mente pasemti smėlio ir sviesti į priešą. *Eku* yra sunkesnis už *bo*, o jo masės centras paslinktas, todėl kaunantis su eku yra būdingos plačios mostinės atakos. Kadangi mentė turi gana aštrų kraštą, juo galima kirsti ir sukelti kirstines žaizdas.

## Nuorodos
* Okinawan Weapons. Eku 
* Tools and Techniques of Martial Arts with Weaponry. Eku
* A Philosophy of Peace Taught Through An Ancient Weapon – Seiyu Oyata and the Ryukyuan Eku
1997–1998 m. Lietuvos prezidento rinkimai

**1997–1998 m. Lietuvos Respublikos Prezidento rinkimai** – 1997 m. gruodžio 21 d. ir 1998 m. sausio 4 d. vykę eiliniai Lietuvos Respublikos Prezidento rinkimai.

## Rinkimų sistema
Lietuvos Respublikos Prezidentas renkamas pagal daugumos atstovavimo (mažoritarinę) rinkimų sistemą. Išrinktu laikomas tas kandidatas į Respublikos Prezidento vietą, kuris pirmą kartą balsuojant ir dalyvaujant ne mažiau kaip pusei visų rinkėjų, gavo daugiau kaip pusę visų rinkimuose dalyvavusių rinkėjų balsų. Jeigu rinkimuose dalyvavo mažiau kaip pusė visų rinkėjų, išrinktu laikomas tas kandidatas, kuris gavo daugiausia, bet ne mažiau kaip 1/3 visų rinkėjų balsų. Jeigu pirmajame balsavimo rate nė vienas kandidatas nesurenka reikiamos balsų daugumos, po dviejų savaičių rengiamas pakartotinis balsavimas dėl dviejų kandidatų, gavusių daugiausia balsų. Išrinktu laikomas kandidatas, surinkęs daugiau balsų.

Respublikos Prezidentu gali būti renkamas Lietuvos pilietis pagal kilmę, ne mažiau kaip trejus pastaruosius metus gyvenęs Lietuvoje, jeigu jam iki rinkimų dienos yra suėję ne mažiau kaip keturiasdešimt metų ir jeigu jis gali būti renkamas Seimo nariu. Lietuvos Respublikos piliečiai Prezidentą renka penkeriems metams. Tas pats asmuo gali būti renkamas ne daugiau kaip du kartus iš eilės.

## Kandidatai

## Rezultatai
Pirmajame ture Artūras Paulauskas daugiausiai balsų gavo visoje Lietuvoje išskyrus Kauno miestą bei rajoną ir Klaipėdos rajoną, kuriuose dauguma rinkėjų balsavo už Valdą Adamkų. Antrame ture balsai miestais ir rajonais pasiskirstė apylygiai – Valdas Adamkus rinkimus laimėjo vos 0,8 % persvara nuo dalyvavusių rinkėjų skaičiaus.

## Nuorodos
* Rinkimų rezultatai 
* Ineta Nedveckė „1997-ųjų kandidatų į prezidentus debatai: su žmonomis ir nukrautais stalais“, LRT.lt, 2019.05.22 19:13 https://www.lrt.lt/naujienos/lietuvoje/2/1057549/1997-uju-kandidatu-i-prezidentus-debatai-su-zmonomis-ir-nukrautais-stalais

## Šaltiniai
MIDI

**MIDI** () – standartinis duomenų perdavimo protokolas, naudojamas elektroniniuose muzikos instrumentuose, leidžiantis perduoti duomenis apie grojamas natas garsų generatoriui.

MIDI naudojamas klavišiniams ir mušamiesiems instrumentams, pastaruoju metu taip pat ir pučiamiesiems (Casio_DH-800, Akai_EWI4000, yamaha_wx11 ir kt.) ir
styginiams instrumentams (smuikas, violončelė, gitara).

Galima groti tiesiogiai (instrumentas – generatorius) arba įrašyti į failą. MIDI failai gali būti redaguojami, yra kelių formatų. Taip pat kartais naudojami karaoke.

Prisijungimui naudojamas laidas su 5 kontaktų DIN jungtimis. Ryšiui su kompiuteriu naudojami specialūs laidai su MIDI DIN jungtimis viename gale ir USB arba 15 kontaktų jungtimi (jeigu jungiamasi į garso plokštę) kitame gale. MIDI užkoduoti duomenys gali būti perduoti MIDI ar USB kabeliais arba įrašyti į sekvencerį ar skaitmeninę garso darbo stotį bei ten grojami ar apdorojami.

## Šaltiniai

## Nuorodos
* MIDI klaviatūros
* MIDI gitaros
* MIDI failai
Sent Helensas

**Sent Helensas** – miestas šiaurės vakarų Anglijoje, tarp Mančesterio ir Liverpulio. Išvystyta stiklo, chemijos, metalurgijos, anglies pramonė.
Bakšys

;Bakšys
* Antanas Bakšys – partizanas;
* Bronius Bakšys – inžinierius mechanikas;
* Jonas Vytautas Bakšys – gydytojas, mokslininkas;
* Juozas Bakšys – kunigas, visuomenės veikėjas;
* Povilas Bakšys – kunigas, vyskupas;
* Viljamas Bakšys – pedagogas, politikas.
;Bakšienė
* Virginija Bakšienė – architektė;

Dažna pavardė. Galbūt sietina su  „bakštyti“, bet gali būti ir iš slaviškų pavardžių: , . Šios toliau galėtų būti ir mongoliškos-totoriškos kilmės: plg.  < „raštininkas“,  „raganius, šamanas“,  „mokytojas“.

## Šaltiniai
Vladas Bakūnas

**Vladas Bakūnas:**

* Vladas Bakūnas (1908) – žurnalistas, JAV lietuvių visuomenės veikėjas;
* Vladas Bakūnas (1911) – lengvaatletis, bėgikas, sporto veikėjas.
Slau

**Slau** – miestas pietų Anglijoje, į vakarus nuo Londono. Daug tautinių mažumų. Geležinkelio stotis. Veikia Temzės slėnio universitetas, ligoninė. Šv. Lauryno bažnyčia.

## Istorija

Minimas nuo 1196 m. XIX a. ypač buvo stipri plytų gamybos pramonė.
Jurotiškės

**Jurótiškės**  (arba ***Jūrotiškės***; , ) – miesto tipo gyvenvietė vakarų Baltarusijoje, 16 km į šiaurės rytus nuo Vijos, netoli sienos su Lietuva. Išvystyta maisto pramonė. Stovi Šv. Mykolo cerkvė.

## Istorija

XVI a. buvo privati Ašmenos apskrityje. Priklausė Goštautams. XVII a. viduryje sudegė. XIX a. buvo miestelis ir palivarkas Ašmenos apskrityje. 1921–1939 m. priklausė Lenkijai, buvo valsčiaus centras Valažino apskrityje. 1957 m. tapo miesteliu.


Juraciški, Radkievič. Юрацішкі, Радкевіч (1915).jpg|Radkevičių sodyba XX a. pr. 
Lapieški, Juraciški. Ляпешкі, Юрацішкі (1916).jpg|Geležinkelio stotis Pirmojo pasaulinio karo metais
Lapieški, Juraciški. Ляпешкі, Юрацішкі (1919).jpg|Geležinkelio stotis (1919 m.)
Juraciški, Škoła. Юрацішкі, Школа (09.1937).jpg|Miestelio mokykla (1937 m.)


## Lietuviai

XIX a. 1-ojoje pusėje daugelyje gretimų kaimų, išskyrus kaimus į šiaurę nuo Jurotiškių, vyravo lietuvių kalba (rytų dzūkų vilniškių šnekta). Ilgiausiai ji išsilaikė Jurotiškių apylinkės pietrytiniame kampe, susisiekiančiame su Lazūnų apylinke. 1886, 1888, 1893 m. Jurotiškių tarmę tyrė Eduardas Volteris.

## Šaltiniai
Zelva

**Zélva**  (arba ***Želva***) – miestelis vakarų Baltarusijoje prie Zelvos upės, 132 km nuo Gardino; rajono centras. Geležinkelio stotis. Išvystyta pieno pramonė. Stovi Švč. Trejybės cerkvė (nuo 1815 m.) ir bažnyčia (nuo 1913 m.), 1875 m. pastatytas akmeninis malūnas.

## Istorija

Zelva minima nuo 1258 m. XVII a. priklausė Sapiegoms. XIX a. buvo Zelvos valsčiaus centras.

## Šaltiniai